ky en ky ky ky ky ru ky ky bg krc hbs_cyr bg ru hbs_cyr ky ky ky ky ky ky ky ky ky ky ky ky ky ky ky ky ky ky ky ky ky ky ky ru en en en en en en en ru ru ru ky ky ky ky ky ky ky ru ky ky ky ky ky ky tt ky ru ky ky ky kk ky ky ba ru ky ky ky ky ru ky ky ky ky ky mk ky ru tt krc en ky sv ky ky en ky en ky
М. Абылов: Атамбаев кырдаалдын курчушуна кызыкдар… | Elnews
Саясатчы жана коомдук ишмер Мамбетжунус Абылов менен өлкөдөгү кырдаал боюнча маек:
-Бишкекетеги жылуулук электро борборун (ЖЭБ) модернизациялоо учурунда жасалган былыктардын бети ачылып,  Атамбаевдин лөктөрү бүгүн камака алына баштады. Муну карапайым эл жылуу кабал алганы менен, кээ бирөөлөр саясый куугунтук деп атоодо. Сиздин пикириниз кандай Мамбетжунус мырза?
-Бул саясый куугунтукка жатпайт. Себеби өзүн жамандаган же жактырбаган инсандарды, так айтканда, өз оппонентерин С. Жээнбеков куугунтукка алган жок. Ал бар болгону четтен келген каражаттарга Атамбаев доорунда кол салган коррупционерлерге гана кылмыш иш ачканга мүмкүнчүлүк берди. Алардын кимиси таза болсо акталып, таза болбосо жазага тартылып, уурдаган акчасын кайра казынага төлөп бериши керек. Эгер андай болбосо, миллиардап карызга алынган ал акчаларды эл төлөп калат. Байкасаңыз, саясый куугунтук деп бүгүн айтып жаткандар, кечээ эле өздөрү Атамбаевди саясый куугунтук жасоого түрткөн инсандар. Ошолордун кесепетинен Атамбаевге каршы сүйлөп чыккан Ө.Текебаев, К.Исаев, Б.Талгарбеков, Б.Асанов, Э.Карыпбеков, К.Кадыров жана башкалар бүгүн күнү да бейкүнөө абакта отуршат.
-Анда эмне үчүн Атамбаевдин өзү да учурдагы камоолорду саясый куугунтук деп  жатат?
-Булардын бүгүн кандай максаты бар деп ойлойсуз?
-Коопту кырдаал жаралган жок, бирок кооптуу кырдаал жаралганга шарт түзүлүп жатат. Ошондуктан өздөрүн Сары өзөн Чүйдүн кулундарыбыз деп атаган кээ бир трайбалисттер,  С. Жээнбековдон чоң, чоң кызмат  сурашып, эгер биздин талапты аткарсаң, биз Атамбаев тарап эмес, сен тарап болуп беребиз деп ачык соодалашып жатышат.
-Кооптуу кырдалга шарт түзбөш үчүн С. Жээнбеков эмне кылыш керек?
-Акыйкат биздин өлкөдө «көздүн карегиндей» таза сакталышына С. Жээнбеков Президент катары элге кепил болуп бериши керек. Ошондо гана анын айткандарына эл ишенип, өлкөнүн тергөө, сот органдары чыгарган чечимдерин эл тааныйт. Мисалы ЖЭБди модернизациялоодон келип чыккан былыктарды тергөөдө сотто айыбы такталган инсандар гана жазаланыш керек. Ал эми  ЖЭБди модернизациялоо процессине катышууга мажбур болгон, бирок акча уурдаганга тийешеси жок адамдардын жазага тартылбашын С. Жээнбеков камсыз кылып бериши керек.  Мен муну жөн эле айткан жерим жок. Күнөөсүз адам, эгер күнөөлүүлор менен кошо жазага тартылса, же жазалана турганын алдын ала туйса, ал адам айласы жок «С. Жээнбеков саясый куугунтук жасап жатат» дегендердин катарына кошулууга мажбур болот.
-Ким күнөөлүү же күнөөсүз экенин сот гана аныкташ керек да. Туурабы?
-Туура. Адилетүү же адилетсиз болсо да биз соттун чечимине баш ийишибиз керек. Бирок кечээ эле буйрутманы аткарып көнгөн соттор, бүгүн адилетүү иштеп калаарына Президент С. Жээнбеков ишенбеш керек.  Коомчулукта реозонанс жараткан кылмыш иштер сотто каралып жатканда, ошондуктан Президент көз кырын салып турушу абзел. Мен муну жөн эле айтып жаткан жерим жок. ЖЭБ боюнча коррупциялык схема түзгөн, ал схеманы ишке ашырууга көмөктөш болгондор гана жазага тартылышы керек.  Мисалы, төмөнкү фактылар ЖЭБдеги былыктарга ким күнөөлүү, ким күнөөлүү эмес экенин  тастыктап турат:
1.ЖЭБди модернизациялоонун демилгечиси “Электр станциялар” АКнун башчысы С. Авазов болгон. Анын энергетика министири А. Калманбетовго, Президенттик аппараттын бөлүм башчысы С. Исаковго жолдогон каты буга далил.
2.Энергетика министиринин “Электр станциялар” АКнун башчысы С. Авазовду кызматка коюуга же кызматтан четтетүүгө укугу болгон эмес. Андай укук мамлекеттик фонддун жетекчисинде гана болгон.
3.Бул долбоордо  энергетика министирлиги колдоно турган жабдыктардын техникалык, коопсуздук,  параметрлерин  тактап бериш үчүн гана эксперттик милдет аткарган. Ошондуктан кайсы компания менен, канча каражат менен бул долбоорду  ишке ашыруу маселесин энергетика министирлиги чечкен эмес. Мунун туура экенин тастыктап, Кытайдын Эксимбанкынан канча суммадагы кредит алууга Премьер министир Ж. Сатыбалдиев, Кытайдын ТВЕА компаниясы менен келишимге Электр станцияларынын башчысы С. Авазов кол койгон.
5.Келишим түзүлгөндөн кийин, энергетика министирлиги жоюлуп, анын ордуна «Улуттук Энерго Холдинг» жаралып, ага энергетика министиринин орун басары болуп иштеген А. Калиев жетекчи болуп, ал ЖЭБди модернизациялоо долбоорун ишке ашыруу үчүн  600 долларга бирден кычкач сатып алып отурган.
Көрдүңүзбү, энергетика министири болуп иштешкен А. Калманбетов да, О. Артыкбаев да бул долбоор тууралу демилге көтөргөн эмес. Алардын экөө тең кредит алганга да, бөлгөнгө да катышкан эмес. Алардын экөө теө Кытайдын ТВЕА компаниясын бул долбоорду аткарууга сунуштаган эмес. Экөөнүн тең электр станцияларынын башчысын кызматтан алууга укугу болгон эмес. Бул долбоорду ишке ашырыш үчүн экөөнүн тең бир жерде коюлган колдору жок. Мен тергөө менен кызматташам дегенине карабай, анда эмне үчүн О. Артыкбаев камакта  отурат?  Эгер Президент С. Жээнбеков буга көз кырын салбаса,  О. Артыкбаев жазага тартылып, «көздүн карегиндей» таза сактала турган адилетүүлүк кайра бузулуп калышы ыктымал. Накта коррупционерлер О. Артыкбаевдин камалышын ошондуктан самап жатышат. Себеби күнөөсү жок болуп туруп О. Артыкбаев сот жазасын алса, ал саясый куугунтуктун жабыркоочусу болуп, Атамбаевдин айткандары чын турбайбы деген элде пикир жаралат.
-Эгер тергөө, сот органдары акыйкатсыздыкка жол беришсе, күзүндө саясый кырдаал кайра курчуйт деп айткыңыз келип жатабы?
-Атамбаев буга кызыкдар экенин бугүн элдин баары билет. Себеби ЖЭБдеги жана дагы башка долбоорлодон айкын болуп жаткан былыктардын баары анын адамдык да, саясый да беделин түшүрүп, бара, бара аны элдин жек көрүндусүнө айлантат. Ошондуктан бийликке умтулган кандайдыр бир коомдук күчтөргө, ал өзүнүн эбегейсиз көп акча каражаты менен  күзүндө көмөк көрсөтүүгө далалат кылышы мүмкүн. Анын өзүндө эле эмес анын, камакта отурган ууру жан-жөкөрлөрүндө да акча каражаты самандай сапырылып турганын С. Жээнбеков унутпаш керек.
There are no comments
Ваш e-mail не будет опубликован.
Текебаев сотунда Леонид Маевский көрсөтмө берди
Трамптын күйөө баласынын айланасында чыр күчөдү
Британияда Брекситтин айынан кезексиз парламенттик шайлоо болду
Төрөбаев, жок Торобаев да курултайын өткөрдү
Эрдоган: Түркия Сирия менен чек арасын террорчулардан тазалайт
Министр: казак тилин көтөрүүдө аша чабуулар болбойт
Мосулда эң чоң мечит жардырылды
Шайлоо штабын биринчи вице-премьер-министр көзөмөлдөйт
Талапкерлер катарына дагы кимдер келди?
Атамбаев Кытайдан алган насыялар 2млрд. доллар…
Доллар көтөрүлдү. Дагы эмнени күтүүгө болот?
Журналист Келдибек Назиров акыркы сапарга узатылды
Тажикстанда бир нече оппозиционерди терроризмге тиешеси бар кишилердин тизмесине кошушту
Армияда миллиондор уурдалганы ачыкка чыкты
Ашхабад аэропортунда аялдарды эл аралык каттамдардан алып салышууда
Назарбаев: Ли Куан Юну да автократ деп аташкан
Жогорку Кеңештин сессиясы 25-августка чакырылат
Бакыт Төрөбаев талапкер болуп катталды
Кемероводо соода борборундагы өрттөн 64 киши өлүмгө учурады
Армения жолу Кыргызстанды күтөт…
“Жемкор система” Жээнбековго неге к... 311 views
Атамбаев-Жээнбеков тиреши…... 20 views
“Ала-Тоодон” Сапар Исаковдун кулагы... 17 views
Кыргыз-өзбек милиция жетекчилери эм... 17 views
Аскерий кубаттуулуктар жарышы. Кырг... 16 views
Бажынын мурдагы кызматкеринин үйүн тинтүү
Казакстанда Кыргызстан менен байланыштагы кылмыштуу топтун башчысы кармалды
Атамбаевдин 31-марттагы курултайдан кийинки маалымат жыйыны
Бел-Алма көмүр кениндеги уурулук…
Эрдоганды “такка” отургузууга С.Жээнбеков аттанды
Акын Салия Жусупали кызынын китебинин бет ачаары болду (видео)
Акын Айдарова Салиянын жаңы китеби чыкты
Elnews маалымат — талдоо агенттиги Кыргызстандагы жана дүйнөдөгү олуттуу саясий-экономикалык окуяларга сереп салып, алар менен окурмандарын кабардар кылууну көздөйт.
Олуттуу маселелерге — олуттуу көз караш!!!
0559 88 29 00
Copyright 2017 © Бардык укуктар корголгон.